महंगाई भत्ता वह भत्ता है, जो केंद्र सरकार अपने कर्मचारियों को उनके जीवन स्तर का अनुरक्षण करने के लिए देती है. इसका तात्पर्य ये है कि जो लोग केंद्र सरकार के अंतर्गत किसी विभाग में काम कर रहे हैं, उन्हें महंगाई भत्ता दिया जाएगा. कर्मचारियों को महंगाई भत्ता उनके वेतन के आधार पर दिया जाता है. इस तरह का अलाउंस अब तक केवल तीन देशों में दिया जाता रहा है. ये तीन देश हैं भारत, पाकिस्तान और बांग्लादेश. इसी के साथ यह अलाउंस कर्मचारी के कार्यक्षेत्र पर भी निर्भर करता है, अर्थात जिस स्थान पर कर्मचारी कार्यरत है, उस स्थान की महंगाई कितनी है. स्थान शहर है या गाँव क्षेत्र में स्थापित है. यह भत्ता पेंशन पाने वालों को भी प्राप्त होता है.